ખૂબ રોમેન્ટિક થતાં સોહમ બોલ્યો, “તારા અને મારા બે ધડકતા હૈયાનો એક ધબકાર! બે શબ્દને એક થવાની તાલાવેલી! તારા સાનિધ્યમાં, આ પળે આ ક્ષણે હું એક અવર્ણનીય આનંદ અનુભવું છું. આ ઢળતા સૂરજની લાલિમા તારા રતુમડા ગાલને સ્પર્શી એને રતુમડા બનાવે છે, ગુલાબની કળી જેવા તારા હોઠ પરથી એને ચોરી લેવા મારા અધરો તલપાપડ બન્યા છે!” પલકને ગાઢ આશ્લેષમાં ભરી. તેના અંગે અંગમાથી ઉન્માદ છવાયો. પલકે આંખ મીંચી સોહમના ભીના અધરોએ જયારે એ હોઠને ચુંબન કર્યું, સોહમના શ્ચાસોની તીવ્રતા અનુભવતી પલક એ અનુભૂતિના સાગરમાં ડૂબી રહી.